Linguas ramu-sepic basa

Ramu-Sepic Basa es un familia proposada de sirca 35 linguas papuan parlada en la basines de la rios Ramu e Sepic de Papua-Gine Nova norde. La linguas ramu ave sirca 30 linguas; los de sepic basa (acc nor-pondo) ave cuatro. Esta linguas tende ave simple fonolojias, con poca consonantes o vocales e tipal no tonos. La linguiste Malcolm Ross opina ce la parlores de la asendentes de esta linguas ia abita la colinas norde de la montanias de Gine Nova e ia move a la basin de la Rio Sepic cuando la mar interna en la rejion ia comense resede ses mil anios a ante.

La coere de la du ramos - ramu e sepic basa, es fundida sur sistemes simil de pronomes, ma cual no lia la du ramos clar; pe, *man en protoramu e *mɨn en protosepic basa, e la afisa *ŋk-, cual sinifia la dual en ramu e la pocal en sepic basa. Lo ave alga similes de vocabula, e la evidente la plu forte es un cuantia de marcas de pluralia.

Pronomes

La pronomes reconstruida par Ross per protoramu:

{| class=wikitable
|-
| me || *aŋko, *ni || nos du || *a-ŋk-a || nos || *ai, *nai, *a-ni, *na-ni
|-
| tu || *un, *nu || vos du || *o-ŋk-oa, *no-ŋk-oa || vos || *ne, *u-ni, *nu-ni
|-
| el || *man || los du || *mani-ŋk ? || los || *mə, *nda, *manda
|}

E per protosepic basa:

{| class=wikitable
|-
| me || *ama || nos du || *ka-i, *ka-pia || nos poca || *(p)a-ŋk-i-t || nos tota || *a-i, *a-pia, *i-pi
|-
| tu || *nɨmi || vos du || *ka-u, *ka-pua || vos poca || *(p)a-ŋk-u-t || vos tota || *a-u, *a-pu, *i-pu(a)
|-
| el || *mɨn || los du || *mɨnɨmp ? (M),*mpɨ ? (F) || los poca || *mɨŋkɨ-t || los tota || *mump (M),*pum (F)
|}

Refere

Ross, Malcolm (2005). "Pronouns as a preliminary diagnostic for grouping Papuan languages". En Andrew Pawley; Robert Attenborough; Robin Hide; Jack Golson. Papuan pasts: cultural, linguistic and biological histories of Papuan-speaking peoples. Canberra: Pacific Linguistics

Categoria:Lingua
Categoria:Familias de linguas
Categoria:Gine Nova